CELEX: 32014D0702(01)
Language: hu
Date: 2014-06-30 00:00:00
Title: A Bizottság végrehajtási határozata ( 2014. június 30. ) a „Jobb képzés a biztonságosabb élelmiszerekért” című program keretében az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésről szóló, 2014. évi munkaprogram finanszírozásáról

2.7.2014   
            
            
               HU
            
            
               Az Európai Unió Hivatalos Lapja
            
            
               C 205/4
            
         A BIZOTTSÁG VÉGREHAJTÁSI HATÁROZATA
   (2014. június 30.)
   a „Jobb képzés a biztonságosabb élelmiszerekért” című program keretében az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésről szóló, 2014. évi munkaprogram finanszírozásáról
   (2014/C 205/04)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 966/2012/EU, Euratom európai parlamenti és tanácsi rendeletre (1) és különösen annak 84. cikkére,
   tekintettel az 1268/2012/EU felhatalmazáson alapuló bizottsági rendeletre (2) és különösen annak 94. cikkére,
   tekintettel az 58/2003/EK tanácsi rendeletre (3) és különösen annak 12. cikke (3) bekezdésére,
   tekintettel a 2000/29/EK tanácsi irányelvre (4) és különösen annak 2. cikke (1) bekezdésének i) pontjára,
   tekintettel a 882/2004/EK európai parlamenti és tanácsi rendeletre (5) és különösen annak 66. cikke (1) bekezdésének b) és c) pontjára,
   mivel:
   
               (1)
            
            
               A 882/2004/EK rendelet általános szabályokat állapít meg az olyan szabályok betartására irányuló hatósági ellenőrzések elvégzésére, amelyek célja elsősorban az embereket és az állatokat fenyegető kockázatok megelőzése, megszüntetése vagy elfogadható mértékűre csökkentése, a tisztességes gyakorlat garantálása a takarmány- és élelmiszer-kereskedelemben, valamint a fogyasztók védelme terén. Az említett rendelet 51. cikke úgy rendelkezik, hogy a Bizottság tanfolyamokat szervezhet a tagállamok illetékes hatóságainak a rendeletben említett hatósági ellenőrzésekért felelős személyzet számára, és ezek a tanfolyamok harmadik országokból és különösen fejlődő országokból érkező résztvevők számára is nyitva állhatnak. Ilyen tanfolyam többek között az uniós takarmány- és élelmiszerjog, illetve az állat-egészségügyi és az állatjólétre vonatkozó szabályokról szóló képzés is.
            
         
               (2)
            
            
               A 2000/29/EK irányelv 2. cikke (1) bekezdésének i) pontja megteremti a növény-egészségügyi tanfolyamok szervezésének jogalapját.
            
         
               (3)
            
            
               A „Jobb képzés a biztonságosabb élelmiszerekért” című programot a Bizottság 2006-ban azzal a céllal hozta létre, hogy teljesítse a 882/2004/EK rendeletben megállapított célkitűzéseket. A „Jobb képzés a biztonságosabb élelmiszerekért” című, 2006. szeptember 20-i bizottsági közlemény (6) feltárja a tanfolyamok jövőbeli megszervezésével kapcsolatos lehetőségeket.
            
         
               (4)
            
            
               A „Jobb képzés a biztonságosabb élelmiszerekért” című program tagállamokban történő végrehajtásának biztosítása érdekében határozatot kell elfogadni az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésről szóló, 2014. évi munkaprogram finanszírozásáról. Az 1268/2012/EU felhatalmazáson alapuló rendelet részletes szabályokat állapít meg a finanszírozási döntésekre vonatkozóan.
            
         
               (5)
            
            
               A 2013/770/EU bizottsági végrehajtási határozat (7) létrehozza a Fogyasztó-, Egészség- és Élelmiszerügyi Végrehajtó Ügynökséget (a továbbiakban: Ügynökség). Ez a határozat az Ügynökséget bizonyos, a 882/2004/EK rendelet és a 2000/29/EK irányelv szerint elvégzett élelmiszer-biztonsági képzési intézkedésekkel kapcsolatos irányítási és programvégrehajtási feladatokkal bízza meg. Az Ügynökség részére ezért 2014-re uniós pénzügyi hozzájárulást kell nyújtani, hogy finanszírozhassa a „Jobb képzés a biztonságosabb élelmiszerekért” című programmal kapcsolatos tevékenységek működési költségeit.
            
         
               (6)
            
            
               E határozat alkalmazásában indokolt a „lényeges változtatás” kifejezést az 1268/2012/EU felhatalmazáson alapuló rendelet 94. cikkének (4) bekezdése értelmében meghatározni.
            
         
               (7)
            
            
               E határozatnak lehetővé kell tennie a 966/2012/EU, Euratom rendelet 92. cikke és az 1268/2012/EU, Euratom felhatalmazáson alapuló rendelet 111. cikkének (4) bekezdése alapján késedelmi kamat kifizetését,
            
         A KÖVETKEZŐKÉPPEN HATÁROZOTT:
   1. cikk
   A „Jobb képzés a biztonságosabb élelmiszerekért” program 2014. évi végrehajtására vonatkozó, a mellékletben szereplő éves munkaprogram elfogadásra kerül. Ez a határozat a 966/2012/EU, Euratom rendelet 84. cikke értelmében finanszírozási határozatnak minősül.
   2. cikk
   (1)   A 2014. évre szóló munkaprogram végrehajtását szolgáló hozzájárulás maximális összege 16 170 000 EUR, amelyet az Európai Unió 2014. évi általános költségvetésének alábbi költségvetési tételeiből kell finanszírozni:
   
               a)
            
            
               17 04 03. költségvetési tétel: 15 000 000 EUR;
            
         
               b)
            
            
               17 01 06 03. költségvetési tétel: 1 170 000 EUR.
            
         (2)   Az (1) bekezdés b) pontjában előírt összeget, amely működési támogatásnak minősül, az Egészség- és Élelmiszerügyi Végrehajtó Ügynökség részére kell kifizetni.
   (3)   Az (1) bekezdés a) pontjában meghatározott előirányzatok késedelmi kamatok visszafizetésére is fordíthatók.
   3. cikk
   Az egyedi fellépésekhez rendelt előirányzatokat érintő, az e határozat 2. cikkének (1) bekezdésében meghatározott maximális hozzájárulás 20 %-át együttesen meg nem haladó változtatások az 1268/2012/EU rendelet 94. cikkének (4) bekezdése értelmében nem tekintendők lényeges változtatásnak, amennyiben nem befolyásolják jelentős mértékben a fellépések jellegét és a munkaprogram célkitűzéseit.
   Az engedélyezésre jogosult tisztviselő a hatékony és eredményes pénzgazdálkodás elvével és az arányosság elvével összhangban elfogadhat ilyen változásokat.
   
      Kelt Brüsszelben, 2014. június 30-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).
   
      (2)  A Bizottság 2012. október 29-i 1268/2012/EU felhatalmazáson alapuló rendelete az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.)
   
      (3)  A Tanács 2002. december 19-i 58/2003/EK rendelete a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról (HL L 11., 2003.1.16., 1. o.).
   
      (4)  A Tanács 2000. május 8-i 2000/29/EK irányelve a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről (HL L 169., 2000.7.10., 1. o.).
   
      (5)  Az Európai Parlament és a Tanács 2004. április 29-i 882/2004/EK rendelete a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről (HL L 165., 2004.4.30., 1. o.).
   
      (6)  COM(2006) 519 végleges, 2006.9.20.
   
      (7)  A Bizottság 2013. december 17-i 2013/770/EU végrehajtási határozata a Fogyasztó-, Egészség- és Élelmiszerügyi Végrehajtó Ügynökség létrehozásáról és a 2004/858/EK határozat hatályon kívül helyezéséről (HL L 341., 2013.12.18., 69. o.).
   
      MELLÉKLET
      a „Jobb képzés a biztonságosabb élelmiszerekért” című program keretében az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésről szóló, 2014. évi munkaprogram
      1.1.   Bevezetés
      
      A 882/2004/EK rendeletben és a 2000/29/EK irányelvben meghatározott célkitűzések alapján finanszírozandó tevékenységek és a költségvetés felosztása a 2014. évre a következő:
      
                  
                              1.2.
                           
                           
                              Közbeszerzés (közvetlen igazgatás által végrehajtva): Külső szerződések képzési programok végrehajtására és egyéb oktatási eszközökre
                           
                        
               
                  15 000 000 EUR
               
            
                  
                              1.3.
                           
                           
                              Egyéb intézkedések: Operatív pénzügyi hozzájárulás a Fogyasztó-, Egészség- és Élelmiszerügyi Végrehajtó Ügynökség számára
                           
                        
               
                  1 170 000 EUR
               
            
                  
                     ÖSSZESEN
                  
               
               
                  
                     16 170 000 EUR
                  
               
            1.2.   Közbeszerzés: Külső szerződés a képzési programok végrehajtására és egyéb oktatási eszközökre
      
      A közbeszerzési szerződésekre fenntartott teljes költségvetési előirányzat összege 2014-ben 15 000 000 EUR.
      JOGALAP
      A 882/2004/EK rendelet 51. cikke és 66. cikke (1) bekezdésének b) és c) pontja.
      A 2000/29/EK irányelv 2. cikke (1) bekezdésének i) pontja
      KÖLTSÉGVETÉSI TÉTEL
      Költségvetési tétel: 17 04 03
      A TERVEZETT SZERZŐDÉSEK IRÁNYSZÁMA ÉS TÍPUSA
      Az alábbiakban említett technikai kérdések mindegyike tekintetében egy vagy több közvetlen szolgáltatási szerződést vagy szolgáltatási keretszerződést írnak alá. A becslések szerint mintegy 12–14 közvetlen és 1–3 egyedi szolgáltatási szerződést írnak alá. A külső szerződéses megbízottak feladatai elsősorban a képzési tevékenységek szervezési és logisztikai aspektusait érintik.
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      2014-ben a tagállami képzési tevékenységek a következő témákat érintik:
      
                  Tevékenységek
               
               
                  Összeg EUR-ban
               
            
                  Állati melléktermékek
               
               
                  875 000
               
            
                  Takarmányjog
               
               
                  990 000
               
            
                  A szennyező anyagok ellenőrzése
               
               
                  990 000
               
            
                  Az állat-egészségügyi határállomásokon történő ellenőrzések
               
               
                  850 000
               
            
                  A nem állati eredetű élelmiszerek behozatali ellenőrzése
               
               
                  920 000
               
            
                  TRACES (egészségügyi és növény-egészségügyi szempontok)
               
               
                  645 000
               
            
                  A kutyák és macskák szállításának ellenőrzése
               
               
                  625 000
               
            
                  Élelmiszerekre vonatkozó mikrobiológiai kritériumok
               
               
                  725 000
               
            
                  Élelmiszer eredetű megbetegedések vizsgálata
               
               
                  1 450 000
               
            
                  Állatjólét
               
               
                  1 310 000
               
            
                  Élelmiszerekre és összetételükre vonatkozó tájékoztatás
               
               
                  1 450 000
               
            
                  Élelmiszer-vizsgálat
               
               
                  1 200 000
               
            
                  Növény-egészségügyi ellenőrzések
               
               
                  1 150 000
               
            
                  Zoonózisok és antimikrobiális rezisztencia
               
               
                  370 000
               
            
                  Élelmiszerekkel érintkezésbe kerülő anyagok
               
               
                  240 000
               
            
                  Peszticidek kijuttatását szolgáló berendezések vizsgálata
               
               
                  310 000
               
            
                  Uniós állat- és növény-egészségügyi keret
               
               
                  375 000
               
            
                  Egyéb állat-egészségügyi, állatjólléti, növény-egészségügyi és élelmiszer-biztonsági képzéssel kapcsolatos kérdések, valamint konferenciák, tanulmányok, támogatás, egyéb oktatási és terjesztési eszközök
               
               
                  525 000
               
            
                  
                     ÖSSZESEN
                  
               
               
                  
                     15 000 000
                  
               
            VÉGREHAJTÁS
      14 885 000 EUR összeget (a 882/2004/EK rendelet és a 2000/29/EK irányelv hatálya alá tartozó élelmiszer-biztonsági intézkedések finanszírozása) a Fogyasztó-, Egészség- és Élelmiszerügyi Végrehajtó Ügynökség fog kezelni és felhasználni (2013/770/EU bizottsági határozat). A fennmaradó 115 000 EUR-t a Bizottság használja fel az e-learning fejlesztésének támogatására.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Valószínűleg június és szeptember között, hogy a szerződéseket még 2014-ben alá lehessen írni.
      AZ AJÁNLATI FELHÍVÁSOKRA TERVEZETT ÖSSZEG
      15 000 000 EUR
      1.3.   Egyéb intézkedések: Operatív pénzügyi hozzájárulás a Fogyasztó-, Egészség- és Élelmiszerügyi Végrehajtó Ügynökség számára
      
      JOGALAP
      Az 58/2003/EK tanácsi rendelet, különösen annak 12. cikke (3) bekezdése
      KÖLTSÉGVETÉSI TÉTEL
      Költségvetési tétel: 17 01 06 03
      ÖSSZEG
      1 170 000 EUR
      A VÉGREHAJTÁSI INTÉZKEDÉS LEÍRÁSA ÉS CÉLKITŰZÉSE
      A 17 01 06 03 költségvetési tétel alatt szereplő összeg a Fogyasztó-, Egészség- és Élelmiszerügyi Végrehajtó Ügynökség számára nyújtott 2014. évi operatív pénzügyi hozzájárulásnak a „Jobb képzés a biztonságosabb élelmiszerekért” programmal kapcsolatos részét finanszírozza. Az 58/2003/EK rendelet 12. cikkének (3) bekezdése szerint az operatív pénzügyi hozzájárulást olyan uniós programok keretösszegéből utalják ki, amelyek igazgatását az ügynökség végzi.